Living with War

Living with War er det 31. albumet til den kanadiske musikaren Neil Young, gjeve ut 2. mai 2006. Teksten, tittelen og stilen på albumet er sterkt kritisk til politikken til George W. Bush-administrasjonen og krigen i Irak. Albumet vart skriven og spelt inn i løpet av berre ni dagar i mars og april 2006,Petridis 2006 og tekstane er i same stil som tekstane til viseartistar som Phil Ochs og Bob Dylan tidleg på 60-talet.Neil Young's new 'metal folk protest music' 

Med seg på albumet har Young bassisten Rick Rosas, trommeslagaren Chad Cromwell og trompetisten Tommy Bray. Cromwell og Rosas, og medprodusenten Niko Bolas, danna òg kjernen på albumet Freedom i 1989, der Young var sterkt kritisk til Reagan-regjeringa. 

Living with War vart nominert til både Grammy- og Junoprisen.

Produksjon og utgjeving
Young starta å skrive songar for Living With War på eit hotellrom i Gambier i Ohio, då han vitja dottera si på colleget hennar.Charlie Rose video: "Neil Young." Ein morgon då han henta seg ein kopp kaffi såg Young framsida av USA Today med bilete av eit operasjonsrom på eit fly som flydde alvorleg skadde soldatar frå Irak til Tyskland.

Han fortalte seinare til Charlie Rose at kombinasjonen av biletet og overskifta, som i staden for å fokusere på liding og død, talte om dei medisinske gjennombrota som vart gjort under krigen. «Det var av ein eller annan grunn dråpen for min del. Så eg gjekk opp att. Eg skriv ein song kalla 'Families'. Eg byrja å skrive ein song til, 'Restless Consumer'. Eg byrja å skrive alle desse songane samstundes.» Young sa at etter han hadde skrive desse songane så «braut han raskt saman». Han ropte på kona si Pegi og «eg heldt rundt ho og hulka. Eg hulka så mykje at det kom ting ut av andletet mitt.»

Songane vart innspelte på ein 16-spor analogt band og miksa til ein tospors masterteip, og så overført digitalt til CD og DVD. Plata kom òg på vinyl. 

28. april 2006 vart heile albumet spelt for første gong på radiosjonen 95.5 KLOS av Jim Ladd i Los Angeles.Butler 2006 Albumet vart sleppt på Internett den 2. mai 2006, før det kom i butikkane ei veke seinare.  

Den kjappe innspelinga og utgjevinga gjorde at songane vart samalikna med «Ohio» frå 1970. 

I ei melding av albumet for Mojo skildra Sylvie Simmons songane som «Påtrengande, innstendige, stort sett venstrevridde, med ei sterkare individuell melodisk kjensle enn til dømes Greendale, men utan den intense venleiken til 'Ohio'». Living with War vart nominert til tre Grammy-prisar for 2007 i kategoriane beste rockealbum, beste rockesong og beste rockevokal for soloartist.

Trass i innhaldet og kritikken frå bloggarar på høgrefløyen då albumet kom ut, sa Young at han reknar albumet som upartisk. Han sa i eit intervju med The New York Times: «Om du stiller Bush for riksrett så gjer du Republikanarane ei stor teneste. Dei kan stille til val att med litt stoltheit.» Young kommenterte mangelen på artistar som skreiv kritiske songar om amerikansk politikk og sa «Eg håpte at det ville kome ein ung artist og sei dette og syngje nokre songar om det, men eg såg ingen, så eg måtte gjere det sjølv. Eg venta så lenge eg kunne.»

Albumet nådde 15. plassen i USA, 14. plassen i Storbritannia, 7. plassen i Canada og 4. plassen i Noreg. 

Innhald		

Medverkande
 Neil Young – gitar, munnspel, vokal, produsent
 Rick Rosas – bass
 Chad Cromwell – trommer
 Tommy Bray – trompet

Teknisk
 Niko Bolas – produsent
 L. A. Johnson – assisterande produsent
 Miksa i Redwood Digital med Niko Bolas og lydteknikaren John Hausman
 Mastering av Tim Mulligan i Redwood Digital
 HD digital videografi for Shakey Pictures laga av L.A. Johnson sitt mannskap for ein mogeleg videodokumentar. 
 100 mann stort kor diriget og arrangert av Darrell Brown 

Salslister
 Liste (2006) Plassering Den kanadiske albumlista 7 UK Albums Chart 14 U.S. Billboard 200 15 Irish Albums Chart 24 Noreg - VG-lista 4

Kjelder

Denne artikkelen bygger på «Living with War» frå ,  den 31. oktober 2010. 
 oppgav desse kjeldene:
 Living with War timeline på NeilYoung.com. 
 Rosemary Butler, Living with War - The Experience   på rosemarybutler.com, 2006.
 Alexis Petridis, Neil Young, Living with War, The Guardian, 5. mai 2006. 

 Bakgrunnsstoff
Living with War Today: side om albumet på den offisielle sida til Young.
Tekstane til Living with War

Kategori:Musikkalbum frå 2006
Kategori:Antikrigsssongar
Kategori:Neil Young-album
Kategori:Reprise Records-album
Kategori:Album produserte av Larry Johnson
Kategori:Album produserte av Niko Bolas
Kategori:Album produserte av Neil Young